section_heading: O klubu
paragraph_text: Klub je osnovan 1961. godine pod imenom ČH Košice (odnosno TJ Červená hviezda Košice). Klubu su prethodili klubovi u Košicama naziva "Spartak VV" (osnovan 1954., od 1956. "Spartak Spoj") i "Jednota". "ČH Košice" su bile najuspješniji vaterpolski klub u Čehoslovačkoj. 1990. godine klub dobiva ime ŠKP Košice (slk. Športový klub polície Košice). Osamostaljenjem Slovačke, "ŠKP Košice" su uglavnom pri vrhu državne lige, ali je ne osvajaju. 2012. godine klub se spaja s klubom "KPŠ Akademik Košice-Staré Mesto", te otad djeluje pod imenom ŠKP Modrí Draci Košice-Staré Mesto. Klub konačno u sezoni 2013./14. osvaja slovačku prvu ligu ("Extraliga"). <br> Pri klubu djeluje i ženska sekcija koja je do 2021. godine bila 7 puta prvak Slovačke, te dva puta Čehoslovačke.